Riigikogu keskkonnakomisjoni esimehe Rainer Vakra väide, et Eesti Energia saab puidu ahju ajamise eest heldet toetust, ei vasta Eesti Energia kinnitusel tõele.
Sotsiaaldemokraat Vakra kirjutas esmaspäeval partei kodulehel avaldatud postituses, et vähe on teada fakt, et täna kehtiv seadus lubab Narva elektrijaamades piiramatult puitu ahju ajada ning saada selle eest erakordselt heldet toetust ehk lausa 54 eurot megavatt tunni eest.
Ainus põhjus, miks seda Varka sõnul praegu ei tehta, on see, et puudub üldkoosoleku ehk rahandusministri vastav suunis.
Eesti Energiast öeldi ERR-ile, et erinevalt Vakra poolt väidetust ei ole kehtiva elektrituru seaduse kohaselt ükski Narva elektrijaamade plokk siseriikliku taastuvenergia toetuse kõlbulik.
Seda põhjusel, et toetust võimaldatakse kehtiva seaduse kohaselt elektri ja soojuse koostootmisega tegelevatele seadmetele 12 aasta jooksul pärast tootmise alustamist.
"Sellistele nõuetele vastavaid seadmeid täna Narva jaamade koosseisus ei ole. Seega ei saanud sotsiaaldemokraadid teha ka ettepanekut, mis Narvas taastuvenergia tootmise lõpetaks. Valdavalt jäätmepuitu kasutatakse Narvas nii praegu kui ka edaspidi ilma, et selle eest siseriiklikku toetust makstaks," ütles energiaettevõtte meediajuht Kaarel Kuusk.
Siin läks teil sassi.— Kalle Palling (@KallePalling) May 29, 2018
Kehtiv seadus lubab koostootmisjaamadele maksta toetust 12 aasta jooksul tootmise alustamisest.
Narvas vaid BEJ 11. plokis, sest vaid sealt köetakse Narva linna. Foster Wheeleri poolt renoveeritud plokid, EE 8. ja BEJ 11. valmisid aastal 2005. Arvutage! https://t.co/dL2tuX1njG
See fakt ei vasta tõele. Vakral on ( jälle) asjad sassis.— Andres Tropp (@andrestropp) May 29, 2018
Toimetaja: Priit Luts